اسلام آباد(آن لائن)عسکری سرکڑدہ غاک سیاسی سرکڑدہ غاتے پک پارینو کہ اوفتا سیاسی و گچین کاری باندات آتتون ہچ ءُ تعلقداری اس اف۔ نیب اٹ اصلاحات کروئی ءِ، گچین کاری اصلاحات اتوئی ءِ دا کل کاریم سیاسی سرکڑدہ غاتا ءُ، فوج ہر وخت آئین نا رداٹ سول انتظامیہ نا کمک ءِ کرسا کیک۔ آرمی چیف جنرل قمر جاوید باجوہ و ڈی جی آئی ایس آئی لیفٹیننٹ جنرل فیض حمید نا مون آ ہفتہ ٹی پارلیمانی راہشون تتون اوڑدہی ہرا پین تفصیل مون آ ایسنے، اونا رداٹ ارغ اٹ مروک آ دا اوڑدہی ٹی گلگت بلتستان نا بابت و قومی سلامتی نا معاملہ غاتیا ہیت وگپ کننگا۔
